AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija pripažino netinkamu (negalimu) Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą - gyvenamąjį namą, ūkinį pastatą ir kiemo statinį (tualetą), esantį Molėtų r. sav., Molėtų m., P. Cvirkos g. 3. Komisija pateikė administracijai siūlymą nurašyti nurodytą turtą, nes šiuo metu jis nenaudojamas, gyvenamasis namas, ūkinis pastatas ir kiemo statinys yra labai blogos būklės, fiziškai susidėvėję, teršia aplinką, be to trukdo projekto „Molėtų miesto centrinės dalies kompleksinis sutvarkymas“ (I etapas) Nr. 07.1.1-CPVA-R-905-91-0011 įgyvendinimui. Pasirašyta finansavimo sutartis su CPVA  2018-07-11, nupirkti rangos darbai (sutartis pasirašyta 2019-03-29).

Molėtų rajono savivaldybės administracijos direktoriaus 2019 m. gegužės 6 d. įsakymu Nr. B6-346 „Dėl savivaldybės turto pripažinimo netinkamu (negalimu) Molėtų rajono savivaldybės funkcijoms vykdyti“ pastatai pripažinti netinkamais (negalimais) savivaldybės funkcijoms vykdyti.

Visi  sprendimą pagrindžiantys dokumentai pateikti sprendimo projekto rengėjui.

Parengto sprendimo projekto tikslas – pripažintą netinkamu (negalimu) naudoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą nurašyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės

2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.2, 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą nurašyti Savivaldybei nuosavybės teise priklausantį nekilnojamąjį turtą, pastatai bus išardyti, likviduoti ir sutvarkyta teritorija.

Neigiamų pasekmių nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Pastatų išardymui ir likvidavimui lėšos skirtos pagal projektą.

**6. Vykdytojai, įvykdymo terminai**

Molėtų rajono savivaldybės administracija.